CELEX: 62016CN0288
Language: hu
Date: 2016-05-23 00:00:00
Title: C-288/16. sz. ügy: Az Augstākā tiesa (Lettország) által 2016. május 23-án benyújtott előzetes döntéshozatal iránti kérelem – IK „L.Č.”

18.7.2016   
            
            
               HU
            
            
               Az Európai Unió Hivatalos Lapja
            
            
               C 260/35
            
         Az Augstākā tiesa (Lettország) által 2016. május 23-án benyújtott előzetes döntéshozatal iránti kérelem – IK „L.Č.”
   (C-288/16. sz. ügy)
   (2016/C 260/42)
   Az eljárás nyelve: lett
   
      A kérdést előterjesztő bíróság
   
   Augstākā tiesa
   
      Az alapeljárás felei
   
   
      Felülvizsgálatot kérelmező fél: IK „L.Č.”
   
      Ellenérdekű fél: Valsts ieņēmumu dienests
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni a közös hozzáadottértékadó-rendszerről szóló, 2006. november 28-i 2006/112/EK tanácsi irányelv (1) 146. cikke (1) bekezdésének e) pontját, hogy csak abban az esetben alkalmazható valamely adómentesség, ha a szolgáltatások nyújtója és az áruk címzettje vagy feladója között közvetlen jogi kapcsolat vagy kölcsönös szerződéses jogviszony áll fenn?
            
         
               2)
            
            
               A fent hivatkozott rendelkezésben említett közvetlen kapcsolatnak milyen feltételeknek kell megfelelnie ahhoz, hogy megállapítható legyen, hogy az áruk behozatalával vagy kivitelével kapcsolatos valamely szolgáltatás adómentes?
            
         
      (1)  HL 2006, L 347., 1. o.